Завершыўся візіт віцэ-прэзідэнта FIDH Алеся Бяляцкага ў Ош. Доўга яшчэ гэты абласны цэнтр на поўдні Кыргызстана будзе залізваць раны ад сваіх незваротных згубаў. Пакуль горад ляжыць у развалінах пасля крывавых беспарадкаў, яго жыхары выкопваюць целы ананімных ахвяраў з магілаў. Даследчай місіі FIDH, у склад якой уваходзіць беларускі праваабаронца, давялося прысутнічаць падчас эксгумацыі целаў.